།རྩ་རྒྱུད་རྡོ་རྗེ་དབྱིངས་ཀྱི་དཀྱིལ་ཆོག་ལག་ལེན་རྣམ་ངེས་ཆེན་མོའི་སྟོད་ཆ་
བཞུགས་སོ། །
༄༅༅། །ད་ནི་རེ་ཤིག་རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོའི་ཚིག་དང་དོན་རྣམ་པར་
ངེས་པ་བཤད་པར་བྱ་སྟེ། དེ་ལ་དགོས་པའི་དོན་ནི། རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོའི་
དེ་ཁོ་ན་ཉིད་བཅུ་ལ་སོགས་པ་བདེ་བླག་ཏུ་རྟོགས་ནས། མཆོག་དང་ཐུན་མོང་གི་དངོས་གྲུབ་
ཐམས་ཅད་ཐོབ་པར་བྱ་བའི་ཕྱིར་རོ། །བསྡུས་པའི་དོན་ནི། སྦྱོར་བ་དང་ནི་དངོས་གཞི་དང༌། །
རྗེས་ཀྱི་ཆོ་ག་རྣམ་པ་གསུམ། །སྦྱོར་བ་གསུམ་སྟེ་བསྙེན་པ་དང༌། །ས་ཡི་ཆོ་ག །སྟ་གོན་ནོ། །
བསྙེན་པ་རྣམ་པ་གཉིས་ཡིན་ཏེ། །སྤྱི་དང་ཁྱད་པར་བསྙེན་པའོ། །སྤྱི་ནི་རྒྱས་འབྲིང་བསྡུས་པ་
སྟེ། །རྒྱས་པ་ཏིང་འཛིན་རྣམ་པ་གསུམ། །དང་པོའི་སྦྱོར་བ་དཀྱིལ་འཁོར་དང༌། །ལས་ཀྱི་རྒྱལ་
པོའི་ཏིང་འཛིན་ཉིད། །དང་པོ་བསྲུང་བའི་འཁོར་ལོ་དང༌། །རང་ལ་བྱིན་གྱིས་བརླབས་སོགས་
དང༌། །སྒྲུབ་པ་དང་ནི་སྒྲུབ་ཆེན་སོགས། །རྣལ་འབྱོར་ཆེན་པོ་རྫོ་གས་པར་བྱ། །རྣམ་པར་སྣང་
མཛད་སྐུ་མདོག་དཀར། །བྱང་ཆུབ་མཆོག་གི་ཕྱག་རྒྱ་ཅན། །མི་བསྐྱོད་སྔོན་པོ་ས་ནོན་ཏེ། །
རིན་འབྱུང་སེར་པོ་མཆོག་སྦྱིན་དང་། །སྣང་མཐའ་དམར་པོ་མཉམ་བཞག་མཛད། །དོན་གྲུབ་
ལྗང་ཁུ་སྐྱབས་སྦྱིན་ཉིད། །དེ་བཞི་ཕྱག་གཡོན་མཉམ་བཞག་མཛད། །རྡོ་རྗེ་སེམས་དཔའ་སྐུ་
མདོག་དཀར། །རྡོ་རྗེ་དང་ནི་དྲིལ་བུ་འཛིན། །རྡོ་རྗེ་རྒྱལ་པོ་སྐུ་མདོག་སེར། །ཕྱག་གཉིས་དག་
-173-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ན་ལྕགས་ཀྱུ་འཛིན། །རྡོ་རྗེ་ཆགས་པ་དམར་པོ་སྟེ། །ཕྱག་གཉིས་མདའ་གཞུ་འགེངས་པར་
མཛད། །རྡོ་རྗེ་ལེགས་པ་ལྗང་གུ་སྟེ། །ཕྱག་གཉིས་ལེགས་སོ་སྟེར་བར་མཛད། །རྡོ་རྗེ་རིན་
ཆེན་སེར་པོ་སྟེ། །ཕྱག་གཉིས་རིན་ཆེན་དཔྲལ་བར་འཛིན། །རྡོ་རྗེ་གཟི་བརྗིད་དམར་པོ་སྟེ། །
ཉི་མ་དང་ནི་གདན་ལ་བརྟེན། །རྡོ་རྗེ་རྒྱལ་མཚན་སྔོན་པོ་སྟེ། །ཕྱག་གཉིས་རྒྱལ་མཚན་ཕྲག
པར་འཛིན། །རྡོ་རྗེ་བཞད་པ་དཀར་པོ་སྟེ། །སོ་ཕྲེང་འཛིན་ཅིང་གདན་ལ་བརྟེན། །རྡོ་རྗེ་ཆོས་ནི་
དཀར་དམར་ཏེ། །ཕྱག་གཉིས་པད་མ་འཛིན་ཅིང་འབྱེད། །རྡོ་རྗེ་རྣོན་པོ་སྔོན་པོ་སྟེ། །གླེགས་
བམ་དང་ནི་རལ་གྲི་འཛིན། །རྡོ་རྗེ་རྒྱུ་ནི་སེར་པོ་སྟེ། །འཁོར་ལོ་འཛིན་ཅིང་གདན་ལ་བརྟེན། །
རྡོ་རྗེ་སྨྲ་བ་ཟངས་མདོག་སྟེ། །ཕྱག་གཉིས་རྡོ་རྗེའི་ལྗགས་ཉིད་འཛིན། །རྡོ་རྗེ་ལས་ནི་སྣ་
ཚོགས་མདོག །རྡོ་རྗེ་དང་ནི་དྲིལ་བུ་འཛིན། །རྡོ་རྗེ་བསྲུང་བ་གསེར་མདོག་སྟེ། །ཕྱག་གཉིས་
རྡོ་རྗེའི་གོ་ཆ་འཛིན། །རྡོ་རྗེ་གནོད་སྦྱིན་ནག་པོ་སྟེ། །ཕྱག་གཉིས་ཞལ་དུ་མཆེ་བ་འཛིན། །རྡོ་རྗེ་
ཁུ་ཚུར་སེར་པོ་སྟེ། །ཕྱག་གཉིས་རྡོ་རྗེ་འཚིར་བར་མཛད། །རྡོ་རྗེ་སྒེག་མོ་དཀར་མོ་སྟེ། །ཕྱག་
གཉིས་སྙེམས་པར་རྡོ་རྗེ་འཛིན། །ཕྲེང་བ་མ་ནི་སེར་མོ་སྟེ། །ཕྱག་གཉིས་རིན་ཆེན་ཕྲེང་བ་
འཛིན། །རྡོ་རྗེ་གླུ་མ་དཀར་དམར་ཏེ། །ཕྱག་གཉིས་པི་ཝང་རྡུང་བར་མཛད། །རྡོ་རྗེ་གར་མ་སྣ་
ཚོགས་མདོག །ཕྱག་གཉིས་རྡོ་རྗེས་གར་དག་བྱེད། །བདུག་པ་མ་ནི་དཀར་མོ་སྟེ། །ཕྱག་
གཉིས་སྤོས་སྣོད་འཛིན་པར་བྱེད། །མེ་ཏོག་མ་ནི་སེར་མོ་སྟེ། །མེ་ཏོག་སྣོད་འཛིན་མེ་ཏོག་
འཐོར། །མར་མེ་མ་ནི་དཀར་དམར་ཏེ། །ཕྱག་གཉིས་མར་མེའི་སྡོང་བུ་འཛིན། །རྡོ་རྗེ་དྲི་མ་སྣ་
ཚོགས་མདོག །དྲི་ཡི་སྣོད་འཛིན་དྲི་ཡིས་བྱུག །རྡོ་རྗེ་ལྕགས་ཀྱུ་དཀར་པོ་སྟེ། །ཕྱག་གཉིས་
ལྕགས་ཀྱུ་འཛིན་པར་མཛད། །རྡོ་རྗེ་ཞགས་པ་སེར་པོ་སྟེ། །ཕྱག་གཉིས་ན་ནི་ཞགས་པ་འཛིན། །
རྡོ་རྗེ་ལྕགས་སྒྲོག་དཀར་དམར་ཏེ། །ཕྱག་གཉིས་རྡོ་རྗེའི་ལྕགས་སྒྲོག་འཛིན། །རྡོ་རྗེ་འབེབས་
པ་སྣ་ཚོགས་མདོག །རྡོར་དྲིལ་འཛིན་ཅིང་གདན་ལ་བརྟེན། །ཕྱོགས་ཀྱི་བསྐལ་པ་བཟང་པོ་
-174-

སྔགས་ལ་འཇུག་པའི་སྒོ་ལས། རྡོ་རྗེ་དབྱིངས་ཀྱི་དཀྱིལ་ཆོག་སོགས་བཞུགས། ༣༧༽
རྣམས། །རྡོ་རྗེ་སེམས་དཔའ་ལ་སོགས་མཚུངས། །རྡོ་རྗེ་དབྱིངས་ཀྱི་དབང་མོ་སོགས། །རྣམ་
པར་སྣང་མཛད་ལ་སོགས་འདྲ། །རྣལ་འབྱོར་ཆེན་པོ་རབ་རྫོགས་ནས། །རྣམ་ལྔའི་སྔགས་
ཀྱིས་དཀྱིལ་འཁོར་སྤྲུལ། །ནམ་མཁའི་སྦྱོར་བའི་རབ་ཞུགས་པས། །རང་སྔགས་ཟློས་པ་
འབྲིང་པོ་ཉིད། །རྣལ་འབྱོར་ཆེན་པོ་རབ་རྫོགས་པས། །རང་སྔགས་ཟློས་པ་བསྡུས་པའོ། །དེ་
བཞིན་བཛོད་ཏིཥྛ་དང༌། །ཨ་བེ་ཤ་སོགས་ཁྱད་པར་བསྙེན། །བརྟག་དང་སྦྱང་དང་གཟུང་བ་
ཡིས། །ས་ཡི་ཆོ་ག་ཡང་དག་བསྡུས། །ལྷ་དང་སྦྱིན་སྲེག་གཏོར་མ་དང་། །སློབ་མའི་སྟ་གོན་
རྣམ་པ་བཞི། །སྒྲུབ་དང་མཆོག་དང་བདག་ཉིད་འཇུག །སླར་ཡང་རྡོ་རྗེ་སྒྲུབ་པ་དང༌། །མཆོད་
དང་གཏོར་མ་དབང་བསྐུར་གྱིས། །དངོས་གཞི་ཉེ་བར་བསྡུས་པ་སྟེ། །སྟོང་དང་མཆོད་སོགས་
སྔོན་འགྲོ་བས། །གཤེགས་གསོལ་ལ་སོགས་རྗེས་ཆོག་གོ །ད་ནི་ཚིག་གི་དོན་བཤད་པར་བྱ་
སྟེ། འདི་ལ་སྦྱོར་བ་དང་། དངོས་གཞི་དང་། རྗེས་ཀྱི་ཆོ་ག་སྟེ་རྣམ་པ་གསུམ་མོ། །སྦྱོར་བ་ལ་
ཡང་རྣམ་པ་གསུམ་སྟེ། བསྙེན་པའི་ཆོག་དང་། སའི་ཆོ་ག་དང་། སྟ་གོན་གྱི་ཆོ་གའོ། །བསྙེན་
པའི་ཆོག་ལ་གཉིས་ཏེ། སྤྱིའི་བསྙེན་པ་དང་། ཁྱད་པར་ཀྱི་བསྙེན་པའོ། །སྤྱིའི་བསྙེན་པ་ལ་
གསུམ་སྟེ། རྒྱས་པ་དང་། འབྲིང་དང་། བསྡུས་པའོ། །རྒྱས་པ་ལ་གསུམ་སྟེ། སྔོན་དུ་འགྲོ་བ་
རྣལ་འབྱོར་ཆེན་པོ་དང་། དངོས་གཞི་ཏིང་ངེ་འཛིན་གསུམ་དང་། རྗེས་ལ་བྱ་བའི་ཆོ་གའོ། །
རྣལ་འབྱོར་ཆེན་པོ་ལ་ཡང་གསུམ་སྟེ། སྔོན་དུ་འགྲོ་བ་དང་། དངོས་གཞི་དང༌། རྗེས་ཀྱི་རྣལ་
འབྱོར་རོ། །སྔོན་དུ་འགྲོ་བ་ལ་སྒྲུབ་པོ་རྟེན་གྱི་གང་ཟག་ནི་དཀྱིལ་འཁོར་འདིར་ཞེས་པ་ལ་
སོགས་པ་སྟེ། དབང་བསྐུར་བ་ནི་སློབ་མ་དང་སློབ་དཔོན་གྱི་དབང་ཅི་རིགས་པའོ། །དམ་ཚིག་
དང་ལྡན་པ་ནི་ཁས་བླངས་པ་ལས་མི་འདའ་བར་བྱེད་པའོ། །སྡོམ་པ་ནི་ཉེས་པར་སྦྱོར་པ་
ལེགས་པར་བསྲུང་བའོ། །རྣལ་འབྱོར་པ་ནི་ཏིང་ངེ་འཛིན་རྣམ་པ་གསུམ་ཡན་ལག་དང་བཅས་
པ་གང་ཡང་རུང་བ་ལ་གནས་པའོ། །དེ་ནས་བྱ་བའི་རིམ་པ་ནི་སྔོན་དུ་ཞེས་པ་ལ་སོགས་པ་སྟེ།
-175-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སྔོན་དུ་བྱ་བ་ནི་གནས་ཁང་ཕྱག་དར་བྱེད་པ་དང༌། བླ་ཡོལ་བགྲམ་པ་དང༌། རྟེན་བཞུགས་སུ་
གསོལ་བ་དང༌། མཆོད་པ་བཤམ་པ་དང༌། རྡོ་རྗེ་དང་དྲིལ་བུ་མདུན་དུ་བཞག་པ་ལ་སོགས་
པའོ། །དེ་ཐམས་ཅད་ཚར་བ་ནི་གྲུབ་ནས་རྣལའབྱོར་བྱེད་པ་ལ་གཡེང་བ་མེད་པར་གྱུར་པའོ། །
དེ་ནས་ཁྲུས་བྱས་པ་ནི། རང་ཉིད་སྐད་ཅིག་གིས་རྡོ་རྗེ་གནོད་སྦྱིན་དུ་གསལ་བར་བལྟས་ཏེ། ཨོཾ་
བཛྲ་ཡཀྵ་ཧཱུཾ་ཞེས་པའི་སྔགས་བརྗོད་ཅིང༌།
སྡིག་པ་དང་སྒྲིབ་པ་ཐམས་ཅད་རྣམ་པར་དག་པར་
བསམ་ནས། ཆུ་གཙང་མས་ཁ་དང་ལག་པ་ལེགས་པར་འཁྲུས་པའོ། །ས་མ་ཡ་སྟཱཾ་ཞེས་པ་ནི་
རང་ཉིད་དང་དམ་ཚིག་པའི་ང་རྒྱལ་བསྐྱེད་པའོ། །སྟན་བདེ་བ་ལ་འདུག་པ་ནི་ལས་དང་མཐུན་
པའི་སྟན་ནང་ཚངས་ཅན་ལ་རང་རིགས་ཀྱི་དཀྱིལ་ཀྲུང་ལ་སོགས་པས་ཚུལ་བཞིན་དུ་འདུག་
པའོ། །དེ་རྣམས་ཀྱིས་ནི་བྱ་བའི་རིམ་པ་བསྟན་ཟིན་ཏོ། །དངོས་གཞི་རྣལ་འབྱོར་གྱི་རང་བཞིན་
ལ། དང་པོར་སྐྱབས་སུ་འགྲོ་བ་ནི། བདག་དང་ཞེས་པ་ལ་སོགས་པ་སྟེ། དེ་ལས་སྐྱབས་སུ་
འགྲོ་བ་པོ་ནི། བདག་དང༌། དེར་མ་ཟད་ནམ་མཁའ་དང་མཉམ་པ་སྟེ། མཐའ་ཡས་པའི་སེམས་
ཅན་ཐམས་ཅད་དོ། །སྐྱབས་སུ་འགྲོ་བའི་ཡུལ་ནི། ཕྱོགས་བཅུ་ཞེས་པ་ལ་སོགས་པའོ། །
སྐྱབས་སུ་འགྲོ་བའི་ཚུལ་ནི། སྐྱབས་སུ་མཆིའོ་ཞེས་པ་སྟེ། སྙིང་ཐག་པ་ནས་བློ་གཏད་དེ་ཁྱེད་
མཁྱེན་སྙམ་དུ་རེ་འཆའ་བའོ། །དེ་ནས་སེམས་བསྐྱེད་པ་ནི། འགྲོ་རྣམས་ཞེས་པ་ལ་སོགས་པ་
སྟེ། འགྲོ་བ་ནི་ལས་དང་ཉོན་མོངས་པས་སྲིད་པ་གསུམ་དུ་འགྲོ་བའམ་འཁོར་བ་རྣམས་སོ། །
སྒྲལ་བར་འདོད་པ་ནི་སྡུག་བསྔལ་རྒྱུ་དང་བཅས་པ་ལས་ཐར་བར་འདོད་པའོ། །སྐབས་སུ་
འགྲོ་བ་ནི་སེམས་བསྐྱེད་པའི་སྒོ་ཡིན་ཏེ། དེ་ལ་དང་བའི་སྒོ་ནས་སེམས་བསྐྱེད་པར་བྱེད་པའི་
ཕྱིར་རོ། །ཤེས་རབ་ནི་བདག་མེད་རྟོག་པའི་སྒོ་ནས་ཆོས་རབ་ཏུ་རྣམ་པར་འབྱེད་པའོ། །སྙིང་
རྗེ་ནི་འགྲོ་བ་སྡུག་བསྔལ་དང་བྲལ་བར་འདོད་པའོ། །བཅས་པ་ནི་ཟུང་དུ་འཇུག་པའོ། །དེ་ལ་
བརྩོན་པ་ནི་གུས་པ་དང་རྒྱུན་དུ་སྦྱོར་བའི་མཚན་ཉིད་ཅན་གྱི་སྤྲོ་བའོ། །དགོས་ཆེད་ནི་སེམས་
-176-

སྔགས་ལ་འཇུག་པའི་སྒོ་ལས། རྡོ་རྗེ་དབྱིངས་ཀྱི་དཀྱིལ་ཆོག་སོགས་བཞུགས། ༣༧༽
ཅན་གྱི་དོན་དུ་བྱང་ཆུབ་ཐོབ་པར་འདོད་པ་སྟེ། ཚུལ་དེ་ལྟར་ན་སེམས་ཅན་གྱི་དོན་དུ་རྫོགས་
པའི་བྱང་ཆུབ་ཐོབ་པར་འདོད་ནས་སྐྱབས་སུ་འགྲོ་བ་སྔོན་དུ་སོང་བ་ཅན་གྱིས་ཐབས་དང་
ཤེས་རབ་ཁྱད་པར་ཅན་ལ་བརྩོན་པར་དམ་བཅས་པའི་སྡོམ་པ་གཟུང་བས་ན་འཇུག་པའི་
སེམས་བསྐྱེད་པའོ། །སངས་རྒྱས་ནི་རྡོ་རྗེ་འཛིན་པ་རིགས་ལྔ་འཁོར་དང་བཅས་པའོ། །མདུན་
དུ་གནས་བཅས་པ་ནི་དེའི་དྲུང་དུ། དེ་ལྟ་བུ་ཐོབ་པར་འདོད་པས་ལམ་བསྟེན་པ་སྟེ། རིག་པ་
འཛིན་པ་རྣམས་ཀྱི་ཐུན་མོང་གི་སྡོམ་པར་གྱུར་པའོ། །དེ་ནས་ནང་གི་ཁྲུས་བྱ་བ་ནི། ཁ་ས་གླན་
ཅིག་ན་རེ། ཤེས་རབ་ཀྱིས་བདག་མེད་པར་སྒོམ་པའི་ཁྲུས་བྱས། སྭ་བྷཱ་ཝའི་སྔགས་བརྗོད་པ་
ནི་མ་དག་སྟེ། སློབ་དཔོན་གྱིས་མ་བཤད་པའི་ཕྱིར་ཞེས་ཟེར་རོ། །གཞན་སྣུར་སེང་དག་ན་རེ།
སློབ་དཔོན་གྱིས་རྣམ་པར་སྣང་མཛད་སྒྱུ་འཕྲུལ་དྲྭ་བའི་འགྲེལ་པ་ལས། ཇི་སྐད་བཤད་པའི་
ཕྱིའི་ཁྲུས་བྱ་བའི་ཆོ་གས་ཁྲུས་བྱ་བའམ། ནང་གི་ཁྲུས་བྱས་ནས་ལྷའི་ཁང་པར་ཇི་ལྟ་བ་བཞིན་
དུ་ཞུགས་ལ་འདུག་སྟེ། དེ་ནས། ཨོཾ་སྭ་བྷཱ་ཝ་ཤུད་དྷ་སརྦ་དྷརྨཱ་སྭ་བྷ་ཤུད་དྷོ་ཧཾ་ཞེས་བརྗོད་ལ།
ཐལ་མོ་གསུམ་གྱིས་བགེགས་བསལ་ནས་རང་གི་ལྷའི་སྐུར་སྐད་ཅིག་གིས་བསམས་ཏེ། ཞེས་
བཤད་པའི་ཕྱིར་རོ། །ཞེས་ཟེར་རོ། །དེ་ནི་མ་ཡིན་ཏེ། སྔ་མ་ལྟར་ན་སྐྱབས་སུ་འགྲོ་བ་ལ་
སོགས་པ་ཡང་འདིར་མ་སྨོས་པས་མ་དག་པར་འགྱུར་བ་དང༌། ཕྱི་མ་ལྟར་ན། སྒྱུ་འཕྲུལ་དྲ་
བར་བཤད་པས་འདིར་སྨོས་དགོས་ན་ཧ་ཅང་ཐལ་བའི་ཕྱིར་རོ། །འགའ་བུ་ཞིག་ན་རེ། ཐོག་མ
མེད་པའི་དུས་ནས་བྱས་པའི་ཉེས་པས་སྔགས་དང་ཕྱག་རྒྱ་དང་ཏིང་ངེ་འཛིན་འགྲུབ་པའི་བར་
ཆོད་བསལ་བའི་ཕྱིར་བདག་མེད་བསྒོམས་པས་སེམས་བཀྲུ་བ་གཙོ་ཆེ་བས་དང་པོར་བསྟན་
ལ། ངག་གི་ཉེས་པ་འབྱུང་ཉེ་ཞིང་བཀྲུ་སླ་བས་དེའི་འོག་ཏུ་ལྕེ་བྱིན་བརླབས། དེ་ནས་ལུས་ཀྱི་
དྲི་མ་སྦྱོང་བས་ལག་པ་བྱིན་བརླབས་གསུམ་ག་ཁྲུས་སུ་སྡུད་པ་ནི་མི་འཐད་དེ། ལྕེ་ལག་བྱིན་
གྱིས་བརླབ་པ་ཁྲུས་ཡིན་པར་ཅུང་ཟད་ཀྱང་མ་གསུངས་པའི་ཕྱིར་དང༌། དེ་ཉིད་ཁྲུས་ལས་
−177–

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ལོགས་པའི་རྣལ་འབྱོར་དུ་གསུངས་པའི་ཕྱིར་ཏེ། ཁྲུས་བྱས་ནས་ལྕེ་ལག་པ་བྱིན་གྱིས་བརླབ་
པར་བྱའོ། །ཞེས་ཡང་དང་ཡང་དུ་གསུངས་པའི་ཕྱིར་དང༌། སྒྲིབ་པ་དག་པར་བྱེད་པས་ཁྲུས་སུ་
བྱེད་ན་རྣལ་འབྱོར་སྒོམ་པར་ཐམས་ཅད་ཁྲུས་སུ་ཧ་ཅང་ཐལ་བའི་ཕྱིར་རོ། །ལ་ལ་ས་གླན་ན་རེ།
འདིར་གང་ཟག་གི་བདག་མེད་སྒོམ་པ་ལྷའི་ང་རྒྱལ། ཆོས་ཀྱི་བདག་མེད་སྒོམ་པ་སྔགས་ཀྱི་
དོན་སྒོམ་པའོ་ཞེས་ཟེར་རོ། །གཞན་༴་དག་ན་རེ། སྔགས་དོན་གྱིས་བདག་གཉིས་ཀས་སྟོང་པ་
སྒོམ་པ་ཡིན་ཏེ། འགྲོ་འདུལ་འགྲེལ་པར། ཆོས་ཐམས་ཅད་རང་བཞིན་གྱིས་རྣམ་པར་དག་པ་
བདག་ཡིན་ནོ་ཞེས་བསྒོམས་ལ། ནང་གི་བདག་ཉིད་ཅན་གྱི་ཁྲུས་བྱས་ཏེ་སྙིང་པོ་བྱང་ཆུབ་ལ་
ཐུག་གི་བར་དུ་དངོས་པོས་འཛིན་པའི་མངོན་པར་ཞེན་པ་མི་བྱའོ། །ཞེས་བཤད་པའི་ཕྱིར་རོ་
ཞེས་ཟེར་རོ། །དེ་ལ་ཕྱོགས་དང་པོ་རིགས་པ་མ་ཡིན་ཏེ། དེ་ལྟར་ཅུང་ཟད་ཀྱང་མ་གསུངས་པའི་
ཕྱིར་དང༌། ལྷའི་ང་རྒྱལ་གང་ཟག་གི་བདག་ཏུ་འཛིན་པ་སྤང་བར་མི་ནུས་པའི་ཕྱིར་རོ། །ཕྱོགས་
གཉིས་པ་ཡང་རིགས་པ་མ་ཡིན་ཏེ། ཆོས་ཐམས་ཅད་རང་ཞིན་གྱིས་རྣམ་པར་དག་པ་ཞེས་
པས་ནི་བདེན་པས་སྟོང་པ་ཞེས་བྱ་བར་བསྟན་པ་ཡིན་ལ། དེའི་ཚིག་གིས་གང་ཟག་གི་བདག་
མེད་སྒོམ་པར་སྟོན་ན། ཆོས་ཀྱི་བདག་མེད་སྒོམ་པར་སྟོན་པའི་ཚིག་ཐམས་ཅད་ཀྱིས་གང་ཟག་
གི་བདག་མེད་སྒོམ་པར་སྟོན་པར་ཧ་ཅང་ཐལ་བའི་ཕྱིར་རོ། །གཞན་ཡང་དེ་ཉིད་ན་རེ། འཇིག་
རྟེན་གསུམ་རྒྱལ་གྱི་དཀྱིལ་ཆོག་ལས་བྱུང་བ་བཞིན་རྡོ་རྗེ་བསྡམས་པ་ནང་དུ་བཅིངས་ལ།
མཛུབ་མོ་གཤིབས་ཏེ་རྩེ་མོར་བྱས་ནས་མཐེ་བོང་གཉིས་གྱེན་དུ་ལྟས་པ་གཤིབས་ཏེ་དཀྱིལ་
མོ་ཀྲུང་གི་སྟེང་དུ་བཞག་ལ། ཨོཾ་སརྦ་བི་ཤུད་དྷི་དྷརྨ་ཏཱ་བཛྲ་སིད་དྷི་ཧཱུཾ། ཞེས་ལན་བདུན་བཟླས་
པར་བྱའོ་ཞེས་ཟེར་རོ། །དེ་ནི་རིགས་པ་མ་ཡིན་ཏེ། འཇིག་རྟེན་གསུམ་རྒྱལ་གྱི་དཀྱིལ་འཁོར་
གྱི་ཆོ་གར་འབྱུང་བས་འདིར་བྱེད་ན་ཧ་ཅང་ཐལ་བའི་ཕྱིར་དང་། ཡང་ན་དེ་ལྟ་བུར་ངེས་པར་བྱེད་
དགོས་པའི་ཤེས་བྱེད་ཀྱང་མེད་པའི་ཕྱིར་རོ། །འོ་ན་ཇི་ལྟར་ཞེ་ན། ཁྲུས་བྱའོ་ཞེས་སྦྲེལ་ལོ